J E G Y Z Ő K Ö N Y V

**Készült:** a Hajdú-Bihar Megyei Önkormányzat Közgyűlésének 2019. szeptember 27-én 9.00 órakor kezdődő nyilvános üléséről, a Megyeháza Árpád termében (4024 Debrecen, Piac u. 54). Jelen van 24 fő közgyűlési tag a jegyzőkönyvhöz mellékelt jelenléti ív szerint.

Meghívottként jelen van: dr. Dobi Csaba jegyző, Kraszitsné dr. Czár Eszter aljegyző, Czapp Zsuzsa, a Fejlesztési, Tervezési és Stratégiai Osztály Fejlesztési Csoportjának vezetője, Már Norbert, a Közgazdasági Osztály vezetője, Gonda-Magyar Andrea főépítész, Kondor Erika jegyzőkönyvvezető, továbbá

- Korbeák György ügyvezető, a Hajdú Bihar Megyei Fejlesztési Ügynökség Nonprofit Kft.,

-Ongjerth Richárd terület-és településrendezési vezető-tervező, a Magyar Urbanisztikai Tudásközpont,

- Szőllős Sándor polgármester, Bocskaikert település,

- Molnár Ferencné a Nyugdíjasok Hajdú-Bihar Megyei képviseletében, valamint a sajtó képviselői.

|  |  |  |  |
| --- | --- | --- | --- |
|  | **Közgyűlési névsor:**  **Képviselő** | **Jelenlét** | **Képviselőcsoport** |
|  | Antal Szabolcs | igen | FIDESZ-KDNP |
|  | Bernáth László | igen | FIDESZ-KDNP |
|  | Bíró László | igen | JOBBIK |
|  | Bódi Judit | igen | MSZP |
|  | Buczkó József | igen | FIDESZ-KDNP |
|  | Bulcsu László | igen | FIDESZ-KDNP |
|  | Dombi Imréné | igen | FIDESZ-KDNP |
|  | Demeter Pál | igen | JOBBIK |
|  | Gál László Csaba | igen | JOBBIK |
|  | Gurbán László | igen | JOBBIK |
|  | Gyula Ferencné | igen | MSZP |
|  | Kiss Attila | igen | FIDESZ-KDNP |
|  | Kocsis Róbert | igen | FIDESZ-KDNP |
|  | Koroknai Imre | igen | FIDESZ-KDNP |
|  | Kovács Zoltán | igen | FIDESZ-KDNP |
|  | Ménes Andrea | igen | FIDESZ-KDNP |
|  | Mohácsi László | igen | JOBBIK |
|  | Nagy Zsolt | igen | MSZP |
|  | Pajna Zoltán | igen | FIDESZ-KDNP |
|  | Rigán István | igen | JOBBIK |
|  | Simon Zoltán | igen | FIDESZ-KDNP |
|  | Tasi Sándor | igen | FIDESZ-KDNP |
|  | Timár Zoltán | igen | FIDESZ-KDNP |
|  | Tóth József | igen | DK |

**Pajna Zoltán**

Köszönti a megjelent megyei közgyűlési tagokat, a meghívott vendégeket. Megállapítja, hogy a Hajdú-Bihar Megyei Önkormányzat Közgyűlése határozatképes, mert a 24 megyei közgyűlési tagból 20 tag van jelen. Az ülést megnyitja.

Javasolja a napirend elfogadását. Megállapítja, hogy a napirendhez hozzászólás, javaslat nincs.

**Szavazásra teszi fel a napirendet, amit a közgyűlés 20 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 19.09.27/0/0/A/KT

Ideje: 2019 szeptember 27 09:04

Típusa: Nyílt

**Határozat; Elfogadva**

Egyszerű

**Eredménye Voks: Szav% Össz%**

Igen 20 100.00 83.33

Nem 0 0.00 0.00

Tartózkodik 0 0.00 0.00

**Szavazott 20 100.00 83.33**

Nem szavazott 0 0.00

Távol 4 16.67

**Összesen 24 100.00**

**61/2019. (IX. 27.) MÖK határozat**

A Hajdú-Bihar Megyei Önkormányzat Közgyűlése a 2019. szeptember 27-ei munka ülése napirendjét a következők szerint fogadja el:

1. Tájékoztató a Hajdú-Bihar Megyei Területrendezési Terv módosításának aktuális helyzetéről
2. Tájékoztató a Hajdú-Bihar Megyei Önkormányzat Közgyűlése elnökének és alelnökeinek 2019. január – szeptember közötti időszakban végzett tevékenységéről
3. Beszámoló a közgyűlés bizottságai döntés-előkészítő, javaslattevő tevékenységéről, illetve a közgyűlés által átruházott hatáskörök gyakorlásáról a 2019. január – szeptember közötti időszakra vonatkozóan
4. Beszámoló a Megyei Értéktár Bizottság 2014-2019. közötti önkormányzati ciklusban végzett tevékenységéről
5. Tájékoztató a Hajdú-Bihar Megyei Önkormányzat Integrált Területi Programjának végrehajtásáról
6. A Hajdú-Bihar Megyei Önkormányzat 2019. évi költségvetési rendeletének módosítása
7. Előterjesztés a Terület- és Településfejlesztési Operatív Program döntés-előkészítő bizottságának az Irányító Hatóság által megküldött döntési javaslata tárgyában (ZÁRT ÜLÉS)

**Különfélék**

**Szavazásra teszi fel a lejárt határidejű határozatok végrehajtásáról szóló jelentést, melyet a közgyűlés 24 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 19.09.27/0/0/A/KT

Ideje: 2019 szeptember 27 09:04

Típusa: Nyílt

**Határozat; Elfogadva**

Egyszerű

**Eredménye Voks: Szav% Össz%**

Igen 20 100.00 83.33

Nem 0 0.00 0.00

Tartózkodik 0 0.00 0.00

**Szavazott 20 100.00 83.33**

Nem szavazott 0 0.00

Távol 4 16.67

**Összesen 24 100.00**

**62/2019. (IX. 27.) MÖK határozat**

A közgyűlés a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 17. § (1) bekezdése alapján a következő lejárt határidejű határozatok végrehajtásáról szóló jelentést fogadja el:

23/2019. (IV. 12.) MÖK határozat, 50/2019. (VI. 28.) MÖK határozat, 51/2019. (VI. 28.) MÖK határozat, 52/2019. (VI. 28.) MÖK határozat, 57/2019. (VI. 28.) MÖK határozat.

1. ***napirendi pont***

„A Tájékoztató a Hajdú-Bihar Megyei Területrendezési terv módosításának aktuális helyzetéről”

**Pajna Zoltán**

Egy hosszú folyamat vége felé járnak, ha a mostani anyagot elfogadja a közgyűlés, akkor azt még megküldik a Kormányhivatalnak és más állami szerveknek, így optimális esetben már decemberben lehet végleges megyei területrendezési terv, amiről szintén a közgyűlés fog dönteni. Ez az időszak azért fontos, mert most zárul le a véleményezési szakasz. Felkéri Gonda-Magyar Andrea főépítészt, adjon rövid tájékoztatást a folyamatról. Ezt követően pedig Ongjerth Richárd tervező úr fogja ismertetni azokat a szakmai véleményeket, amelyek beérkeztek.

**Gonda-Magyar Andrea**

Az előterjesztés bemutatja az eddig elvégzett munkájukat. Májusban már foglalkozott ezzel a napirenddel a közgyűlés, ezt követően elfogadásra kerültek az országos területrendezési terv végrehajtását szolgáló kormányrendeletek, melyekre vártak, így a tervezői munka tovább folytatódhatott. Júliusban feltöltötték egy online véleményezési felületre az eddig elkészült dokumentumokat, melyek az előterjesztés mellékleteit is képezik. A véleményezésre minimum egy hónapot kellett biztosítaniuk, mely augusztusban járt le, azonban ha a közgyűlési tagoknak most lesz módosító javaslatuk, akkor azt még be tudják a tervbe építeni. 152 véleményezőt kerestek meg és 72 észrevétel érkezett be, ezeket az észrevételeket folyamatosan dolgozzák be a tervbe. Az érintettekkel való egyeztetés digitális egyeztetési felületen történik, melynek üzemeltetéséről a Miniszterelnökség Építészeti és Építésügyi Helyettes Államtitkársága, a Lechner Tudásközpont Területi, Építészeti és Informatikai NKFt. útján gondoskodik. Az egyik polgármester javaslatára a véleményezési eljárás során szakmai nyílt nap megrendezésére is sor került a Megyeházán, melynek célja a települési vezetők javaslatainak egyeztetése és az MTrT módosítási anyagának személyes bemutatása volt. Az egyeztetést követően a tervet az elfogadott és el nem fogadott vélemények indoklásával együtt meg kell küldeni a területrendezésért felelős miniszternek állásfoglalásra. A fenti feladatok tervezett ütemezés szerinti elvégzéséhez szükséges azonban, hogy a Miniszterelnökség illetékes államtitkársága által üzemeltett online egyeztető felület teljes körűen működjön, hiszen a postai, valamint elektronikus (e-mail) formában érkezett vélemény egyeztető felületen történő közzététele jelenleg még nem biztosított. Kormányrendelet határozza meg a megyei területrendezési terv véleményezésére jogosult szervek körét és ezen szervezeteknek az elérhetősége az online egyeztető felületre szintén nem került feltöltésre, így a technikai problémák miatt a terv elfogadásának időpontja csúszhat, de bíznak abban, hogy a decemberben a közgyűlés elfogadhatja a végleges változatot.

**Pajna Zoltán**

Felkéri Ongjerth Richárd terület-és településrendezési vezető-tervezőt, a Magyar Urbanisztikai Tudásközpont képviseletében, tartsa meg előadását.

**9.10-kor megérkezik Bódi Judit, Nagy Zsolt és Tóth József.**

**Ongjerth Richárd**

A tervezés folyamata jelenleg a véleményeztetés az érintett államigazgatási szervekkel szakaszban tart, hátra van még a véleménykérés a megyei állami főépítésztől, a miniszteri vélemény beszerzése, valamint a közgyűlési jóváhagyás. A beérkezett véleményeket csoportokba rendszerezték: 1. kisebb konkrét tervezői hibák, hiányosságok, korrekciós javaslatok, 2. tartalmi kiegészítési javaslatok az önkormányzatok részéről, 3. módszertani észrevételek, főként az állami főépítésztől és a Miniszterelnökség Településtervezési és Területrendezési Főosztályától.

A tervezés közben számos részletkérdésben módosult jogszabályok olyan apró, de fontos kompetenciákat adnak a megyei önkormányzatoknak, amelyeket a terv igyekszik kihasználni, de ezek a nagyrészt településrendezési tervezésben szocializált kollégák számára gyakran nehezen érthetők.

A kerékpárutakkal kapcsolatosan sok vélemény érkezett a településekről, de mivel a megyének van Alföldi kerékpárút stratégiája, ami gyakorlatilag egy operatív dokumentum és mindazokat a kerékpárutakat tartalmazza, amelyeket a megyében fontosnak tartanak, így a tervezéskor azt vették alapul. Természetesen, amire a jogszabály lehetőséget adott azt beépítették az MTrT-be, a kisebb térségeket érintők pedig szerepelnek a megyei kerékpáros stratégiában. Az elkerülő útszakaszokkal kapcsolatosan is voltak hasonló dilemmák, így a korábbi tervben szereplőket beépítik a tervbe akkor is, ha azok nem szerepelnek az OTrT-ben. Az OTrT-től gyökeresen eltérő javaslatok esetében (pl. 47-es főút) az OTrT-ben foglaltakhoz igazodnak, kivéve, ha az a település fejlődését ok nélkül gátolja (pl. tervezett erdők). Ahogy korábban is elhangzott az év végén vagy a jövő év elején elfogadásra kerülhet a végleges változat.

**Pajna Zoltán**

Felhívja a figyelmet a Miniszterelnökség illetékes államtitkára által megküldött véleményező levélből a következőkre:„ A városkörnyéki település együttesek övezetének létrehozását a térség társadalmi, gazdasági fejlődése, valamint értékeinek megőrzése szempontjából előre mutatónak tartom, és mivel ez a megyei övezet nem kifejezetten Hajdú-Bihar megye sajátosságain alapul, példaértékű lehet a többi megyei területrendezési terv számára. Véleményem szerint ez tipikusan olyan övezet, ahol a települések ösztönzésére, közös tervezésére és együttműködésére van szükség, ezért a megyei önkormányzat koncepciója alapján kialakított térképi megjelenítés elengedhetetlen.” Azért is tartotta ezt a véleményt kihangsúlyozni, mert a következő évek együttműködése azon múlik, hogyan tudják ezt tartalommal megtölteni és ez első sorban a települések képviselőtestületein fog múlni. Úgy gondolja, meg van arra a lehetőség, hogy a településekkel való együttműködésben még előbbre lépjenek. Szintén sok embert érint a korábbi zártkerti övezetek fejlesztése, ezért olyan szabályzat megalkotását fogják javasolni, amely megegyezik az ott lakók érdekeivel, illetve biztosítva vannak azok az infrastrukturális fejlesztések, amelyek szükségesek. A terv általános, azonban lehetőség van egy-egy részterület részletesebb kidolgozására, ilyen lehet a megye számára az Ér-mellék fejlesztése 2030-ig. Kéri a jelen lévőket, hogy minél szélesebb körben népszerűsítsék a tervet. A polgármesterek feladata pedig az lesz, hogy saját településrendezési terveiket ezen folyamat mentén vigyék végig. Megköszöni a tervezők munkáját. Kéri a közgyűlés tagjait, tegyék meg hozzászólásaikat. Megállapítja, hogy hozzászólás, javaslat nincs.

**Szavazásra teszi fel a Hajdú-Bihar Megyei Területrendezési terv módosításának aktuális helyzetéről szóló tájékoztatót, melyet a közgyűlés 23 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 19.09.27/1/0/A/KT

Ideje: 2019 szeptember 27 09:26

Típusa: Nyílt

**Határozat; Elfogadva**

Egyszerű

**Eredménye Voks: Szav% Össz%**

Igen 23 100.00 95.83

Nem 0 0.00 0.00

Tartózkodik 0 0.00 0.00

**Szavazott 23 100.00 95.83**

Nem szavazott 0 0.00

Távol 1 4.17

**Összesen 24 100.00**

**63/2019. (IX. 27.) MÖK határozat**

A Hajdú-Bihar Megyei Önkormányzat Közgyűlése a területfejlesztésről és a területrendezésről szóló 1996. évi XXI. törvény 12. § (1) bekezdése és 23/C. §-a, valamint a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 18. § (1) bekezdés c) pontja alapján, figyelemmel a 192/2017. (XII. 20.) MÖK és a 40/2019. (V. 17.) MÖK határozatokra

1./ a Hajdú-Bihar Megyei Területrendezési Terv módosításának aktuális helyzetéről szóló tájékoztatót és a tervmódosítás összevont előkészítő és javaslattevő fázisában keletkezett, a véleményezésre jogosultak észrevételei alapján átdolgozott szakmai dokumentumokat (előkészítő szakasz dokumentuma - megalapozó vizsgálatok, környezeti értékelés, javaslattevő dokumentáció, angol nyelvű összefoglaló a szomszédos ország területrendezésért felelős szervei részére) elfogadja.

2./ Az összevont előkészítő és javaslattevő szakasz során keletkezett dokumentumok kapcsán a véleményezésre jogosultak által megküldött észrevételeket megismerte, az azokra adott tervezői válaszokat elfogadja.

3./ A környezeti értékelés dokumentációjára beérkezett észrevételeket megismerte, az azokra adott tervezői válaszokat elfogadja.

4./ Az 1./-3./ pontokban foglaltakra tekintettel, az 5./ pont szerinti állásfoglalás tartalmának függvényében, a véleményezési eljárást lezártnak tekinti.

5./ Felkéri elnökét, hogy kérjen állásfoglalást a Miniszterelnökség Építészeti és Építésügyi Helyettes Államtitkárságától, hogy a véleményezési eljárás során az online egyeztető felület kapcsán tapasztalt, nem az egyeztetésre kötelezett megyei önkormányzatnak felróható hiányosságok akadályozzák-e a véleményezési eljárás jogszabályoknak megfelelő befejezését.

**Végrehajtásért felelős:** Pajna Zoltán, a megyei közgyűlés elnöke

**Határidő:** azonnal

6./ Felkéri elnökét, hogy a megyei főépítész közreműködésével gondoskodjon a tervjavaslatnak az állami főépítész, valamint a területrendezésért felelő miniszter részére történő megküldéséről az állami főépítészi nyilatkozat és a miniszteri állásfoglalás beszerzése érdekében.

**Végrehajtásért felelős:** Pajna Zoltán, a megyei közgyűlés elnöke

Gonda-Magyar Andrea, megyei főépítész

**Határidő:** aktualitás szerint

7./ Felkéri a közgyűlés elnökét, hogy a tervmódosítás dokumentumait - a digitális egyeztető felület hiányosságai miatt – az országos önkormányzati érdekszövetségek részére elektronikus levélben tájékoztatásul küldje meg.

**Végrehajtásért felelős:** Pajna Zoltán, a megyei közgyűlés elnöke

**Határidő:** azonnal

1. ***napirendi pont***

„Tájékoztató a Hajdú-Bihar Megyei Önkormányzat Közgyűlése elnökének és alelnökeinek 2019. január – szeptember közötti időszakban végzett tevékenységéről”

**Pajna Zoltán**

Mozgalmas év van mögöttük, hiszen közel négyszáz rendezvényen képviselték a megyei önkormányzatot az alelnökökkel. Kéri a közgyűlés tagjait, tegyék meg hozzászólásaikat.

**Demeter Pál**

Megköszöni a Jobbik képviselőcsoportja nevében a közgyűlés elnöke és alelnökei munkáját. A közgyűlés elnöke az üléseket korrektül, pártpolitika mentesen vezette, melyért köszönet jár.

**Pajna Zoltán**

Véleménye szerint olyan közgyűlés működött az elmúlt öt évben, mely az elődeik és utódaik, valamint más megyék számára is példa értékű lehet. Mindenkinek megköszöni a közösen töltött öt év munkáját. Megállapítja, hogy további hozzászólás, javaslat nincs.

**Szavazásra teszi fel a Hajdú-Bihar Megyei Önkormányzat Közgyűlése elnökének és alelnökeinek 2019. január – szeptember közötti időszakban végzett tevékenységéről szóló határozati javaslatot, melyet a közgyűlés 23 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 19.09.27/2/0/A/KT

Ideje: 2019 szeptember 27 09:29

Típusa: Nyílt

**Határozat; Elfogadva**

Egyszerű

**Eredménye Voks: Szav% Össz%**

Igen 23 100.00 95.83

Nem 0 0.00 0.00

Tartózkodik 0 0.00 0.00

**Szavazott 23 100.00 95.83**

Nem szavazott 0 0.00

Távol 1 4.17

**Összesen 24 100.00**

**64/2019. (IX. 27.) MÖK határozat**

A Hajdú-Bihar Megyei Önkormányzat Közgyűlése a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 6. § (1) bekezdése és 18. § (1) bekezdés c) pontja alapján

elfogadja a Hajdú-Bihar Megyei Közgyűlés elnökének és alelnökeinek 2019. január-szeptember közötti időszakban végzett tevékenységéről szóló tájékoztatót.

1. ***napirendi pont***

„Beszámoló a közgyűlés bizottságai döntés-előkészítő, javaslattevő tevékenységéről, illetve a közgyűlés által átruházott hatáskörök gyakorlásáról a 2019. január – szeptember közötti időszakra vonatkozóan”

**Pajna Zoltán**

Kéri a közgyűlés tagjait tegyék meg hozzászólásaikat. Megállapítja, hogy az előterjesztéshez hozzászólás, javaslat nincs.

**Szavazásra teszi fel a közgyűlés bizottságai döntés-előkészítő, javaslattevő tevékenységéről, illetve a közgyűlés által átruházott hatáskörök gyakorlásáról szóló határozati javaslatot, melyet a közgyűlés 23 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 19.09.27/3/0/A/KT

Ideje: 2019 szeptember 27 09:30

Típusa: Nyílt

**Határozat; Elfogadva**

Egyszerű

**Eredménye Voks: Szav% Össz%**

Igen 23 100.00 95.83

Nem 0 0.00 0.00

Tartózkodik 0 0.00 0.00

**Szavazott 23 100.00 95.83**

Nem szavazott 0 0.00

Távol 1 4.17

**Összesen 24 100.00**

**65/2019. (IX. 27.) MÖK határozat**

A Hajdú-Bihar Megyei Önkormányzat Közgyűlése a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 4. § (3) bekezdése, valamint 18. § (1) bekezdés b) pontja alapján

a közgyűlés bizottságai döntés-előkészítő, javaslattevő tevékenységéről, valamint a közgyűlés által átruházott hatáskörök gyakorlásáról szóló 2019. január - szeptember közötti időszakra vonatkozó beszámolót elfogadja.

1. ***napirendi pont***

„Beszámoló a Megyei Értéktár Bizottság 2014-2019. közötti önkormányzati ciklusban végzett tevékenységéről”

**Pajna Zoltán**

Felkéri Tóthné Bobonka Magdolnát, a Megyei Értéktár Bizottság referensét, tegye meg kiegészítését.

**Tóthné Bobonka Magdolna**

Az Agrárminisztérium és a Hungarikum Bizottság 2018-ban pályázatot írt ki nemzeti értékeink megismertetése és népszerűsítése érdekében vetélkedők szervezésére, általános és középiskolás diákok részvételével. A Hajdú-Bihar Megyei Önkormányzat sikeresen pályázott, és a 2018/19. tanévben is megrendezte a „Ki mit tud az értékeinkről?” című, többkörös megyei vetélkedőt, általános iskolák 5-8. osztályos tanulói, valamint a középiskolák 9-12. évfolyamos tanulói részére. A megyei döntő március 19-20-án volt a Megyeházán, ahol korcsoportonként 7-7 csapat vetélkedett. Innen jutott az országos döntőbe a két első helyezett. A szeptember 19-20-án rendezett balatongyöröki versenyen változatos és érdekes feladatsorok várták a csapatokat. Minden csapattagnak kellett pl. kapura lőni, nyilazni, kalocsai terítőt színezni, kürtőskalácsot sütni, vagy felismerni a helyszínen felsorakozott összes magyar pásztor- és vadászkutyafajtát. Az elméleti fordulót megelőzte egy solymászati bemutató, amely ritkán látható élőben. Az elméleti feladatsorok tartalmazták a csapat bemutatkozását, majd ezt követte a tesztsor, kép-, hang-, video felismerés. Az általános iskolások versenyén a Debreceni Egyetem Kossuth Lajos Gimnázium és Általános Iskola csapata második, míg a középiskolások versenyén első helyezést ért el.

Véleménye szerint a verseny által megvalósult az a cél, hogy a fiatalokkal is megszerettessék és népszerűsítsék a nemzeti értékeiket.

**Pajna Zoltán**

Kéri a közgyűlés tagjait tegyék meg hozzászólásaikat.

**Demeter Pál**

Köszönetét fejezi ki a Megyei Értéktár Bizottság munkájáért, hiszen a nemzeti értékek ápolása, megőrzése nagyon fontos a megye számára.

**Pajna Zoltán**

Mindenki megtalálja a padján az elmúlt öt év munkáját összefoglaló kiadványt, melyben a Megyei Értéktár Bizottság munkája is bemutatásra került. Sikeres öt évet tudhatnak maguk mögött, megerősödött a megyei önkormányzat és a megye települései közötti kapcsolat.

**Gyula Ferencné**

Megtisztelőnek érezte, hogy részt vehetett az Értéktár Bizottság munkájában, melyet sok külső szereplő is segített a szakszerű döntéshozatalban. Sok feladatuk volt, de olyan értékek kerültek kiválasztásra, melyek ápolása, védelme valóban indokolt. Kiemeli és megköszöni Tóthné Bobonka Magdolna referens munkáját, mely mások számára is példa értékű.

**Ménes Andrea**

Nincs ismeretük arról, hogy más megyékben hogyan működött az értéktár bizottság, de akik itt tagjai lehettek, megismerhették Tóthné Bobonka Magdolna munkáját, mely mintaszerű és olyan elkötelezettséggel végezte azt, mely magával ragadott másokat is. Ma már kevesen vannak a településeken, akik összegyűjtik a helyi értékeket és tovább adják a következő generáció számára és a törvény megalkotásával újra indult az a mozgalom, mely az embereket arra ösztönözte, hogy ápolják a hagyományokat.

**Buczkó József**

A magyar nemzeti értékek összegyűjtése szorgalmas és nemes feladat, ugyanakkor olyan feladat, melyet büszkeséggel hagyhatnak utódjaikra. Köszönetét fejezi ki mindazok számára, akik ebben a munkában részt vettek és bízik abban, hogy folytatódik a továbbiakban is ez a feltáró munka, hiszen rengeteg érték van még a megyében.

**Pajna Zoltán**

Megállapítja, hogy az előterjesztéshez további hozzászólás, javaslat nincs.

**Szavazásra teszi fel a Megyei Értéktár Bizottság 2014-2019. közötti önkormányzati ciklusban végzett tevékenységéről szóló határozati javaslatot, melyet a közgyűlés 23 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 19.09.27/4/0/A/KT

Ideje: 2019 szeptember 27 09:43

Típusa: Nyílt

**Határozat; Elfogadva**

Egyszerű

**Eredménye Voks: Szav% Össz%**

Igen 23 100.00 95.83

Nem 0 0.00 0.00

Tartózkodik 0 0.00 0.00

**Szavazott 23 100.00 95.83**

Nem szavazott 0 0.00

Távol 1 4.17

**Összesen 24 100.00**

**66/2019. (IX. 27.) MÖK határozat**

A Hajdú-Bihar Megyei Önkormányzat Közgyűlése a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 18. § (1) bekezdés b) pontjára figyelemmel

1./ a megyei értéktár bizottság 2014-2019. közötti önkormányzati ciklusban végzett tevékenységéről szóló beszámolót elfogadja.

2./ A közgyűlés felkéri elnökét, hogy a döntésről a Hajdú-Bihar Megyei Értéktár Bizottság elnökét tájékoztassa.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2019. október 4.

1. ***napirendi pont***

„Tájékoztató a Hajdú-Bihar Megyei Önkormányzat Integrált Területi Programjának végrehajtásáról”

**Pajna Zoltán**

Felkéri Czapp Zsuzsát, a Fejlesztési, Tervezési és Stratégiai Osztály Fejlesztési Csoportjának vezetőjét, tegye meg szóbeli kiegészítését.

**Czapp Zsuzsa**

Az Irányító Hatóság azon felhívások esetében, ahol az előírások között szerepelt, ellenőrizte 2018. október 31-ig az indikátorok teljesülését. A kedvezményezetteknek erről 2018. december 31-ig kellett beszámolniuk. A kedvezményezetti adatszolgáltatás alapján megállapítható, hogy a TOP-1-es prioritásban vállalt indikátorai tekintetében a megye jól teljesített. Az idei évben az indikátor teljesítésről az Irányító Hatóság részéről a hangsúly áttevődik a számlabenyújtási terv teljesítésére. Ezzel kapcsolatban idén már a Közreműködő Szervezet részéről több alkalommal is sor került adatbekérésre és az év első felében történt kedvezményezetti adatszolgáltatás alapján az Irányító Hatóság megállapította mind országos, mind megyei szinten az általuk elvárt számla benyújtási terv célszámait és azok teljesüléseit fogják idén ellenőrizni.

2019. augusztus 7-én az Irányító Hatóság Budapesten tartott egy tájékoztatót, ahol a fentieken túl továbbá arra is felhívták a kedvezményezettek figyelmét, hogy lehetőleg 2019. szeptember 30-ig, de legkésőbb 2019. október 31-ig nyújtsák be a kedvezményezettek - kifizetési kérelem formájában - elszámolásra a rendelkezésre álló számlákat, hogy azok még ebben az évben mind a Közreműködő Szervezet részéről jóváhagyásra kerüljenek, mind az Európai Unió felé elszámolhatóvá váljanak.

**Pajna Zoltán**

Az uniós források felhasználásakor két szempontra kellett a településeknek figyelniük: egyik az indikátor teljesítési kötelezettségükre, másik a pénzügyi teljesítési kötelezettségükre. Mindkét esetben a meghatározott időpontig el kell végezni a feladatokat. A projekteket egyébként három éven belül be kell fejezni. A megye egyébként többlet forrásokat is kapott, a zárt ülésen is egy ilyenről fognak dönteni, de vannak még nyitott pályázatok is, azokról már a következő közgyűlés dönt majd. Kéri a közgyűlés tagjait, tegyék meg hozzászólásaikat. Megállapítja, hogy az előterjesztéshez hozzászólás, javaslat nincs.

**Szavazásra teszi fel a Hajdú-Bihar Megyei Önkormányzat Integrált Területi Programjának végrehajtásáról szóló határozati javaslatot, melyet a közgyűlés 23 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 19.09.27/5/0/A/KT

Ideje: 2019 szeptember 27 09:51

Típusa: Nyílt

**Határozat; Elfogadva**

Egyszerű

**Eredménye Voks: Szav% Össz%**

Igen 23 100.00 95.83

Nem 0 0.00 0.00

Tartózkodik 0 0.00 0.00

**Szavazott 23 100.00 95.83**

Nem szavazott 0 0.00

Távol 1 4.17

**Összesen 24 100.00**

**67/2019. (IX. 27.) MÖK határozat**

A Hajdú-Bihar Megyei Önkormányzat Közgyűlése a területfejlesztésről és a területrendezésről szóló 1996. évi XXI. törvény 11. § ba) bekezdése, valamint a 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendelet 19. § f) pontja alapján, figyelemmel a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 18. § (1) bekezdés c) pontjára

elfogadja a Hajdú-Bihar Megyei Integrált Területi Program végrehajtásáról szóló tájékoztatót.

1. ***napirendi pont***

„A Hajdú-Bihar Megyei Önkormányzat 2019. évi költségvetési rendeletének módosítása”

**Pajna Zoltán**

Kéri a közgyűlés tagjait tegyék meg hozzászólásaikat. Megállapítja, hogy hozzászólás, javaslat nincs.

**Szavazásra teszi fel a Hajdú-Bihar Megyei Önkormányzat 2019. évi költségvetési rendeletének módosításáról szóló rendelet-tervezetet, amit a közgyűlés 22 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 19.09.27/6/0/A/KT

Ideje: 2019 szeptember 27 09:52

Típusa: Nyílt

**Rendelet; Elfogadva**

Minősített

**Eredménye Voks: Szav% Össz%**

Igen 22 100.00 91.66

Nem 0 0.00 0.00

Tartózkodik 0 0.00 0.00

**Szavazott 22 100.00 91.66**

Nem szavazott 1 4.17

Távol 1 4.17

**Összesen 24 100.00**

**Hajdú-Bihar Megyei Önkormányzat Közgyűlésének**

**6/2019. (IX. 30.) önkormányzati rendelete**

**a Hajdú-Bihar Megyei Önkormányzat 2019. évi költségvetéséről szóló**

**1/2019. (II. 4.) önkormányzati rendelet módosításáról**

A Hajdú-Bihar Megyei Önkormányzat Közgyűlése az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló   
1/2015. (II. 2.) önkormányzati rendelet 1. mellékletében meghatározott véleményezési jogkörében eljáró, Fejlesztési, Tervezési és Stratégiai Bizottság, Jogi, Ügyrendi és Társadalmi Kapcsolatok Bizottsága, valamint a Pénzügyi Bizottság véleményének kikérésével a következőket rendeli el:

1. **§**

A Hajdú-Bihar Megyei Önkormányzat 2019. évi költségvetéséről szóló 1/2019. (II. 4.) önkormányzati rendelet (a továbbiakban: Rendelet) 1. § (1) - (2) bekezdései helyébe a következő rendelkezések lépnek:

„(1) Az önkormányzat közgyűlése (továbbiakban: Közgyűlés) az önkormányzat 2019. évi költségvetését 842.848 ezer forint költségvetési bevétellel és 1.105.929 ezer forint költségvetési kiadással hagyja jóvá.

(2) A Közgyűlés megállapítja, hogy a költségvetési bevételek és kiadások egyenlege 263.081 ezer forint hiány. A költségvetési hiány összegéből 238.913 ezer forint a működési költségvetés, 24.168 ezer forint a felhalmozási költségvetés hiánya.”

1. **§**

(1) A Rendelet 2. § (1) – (2) bekezdései helyébe a következő rendelkezések lépnek:

„(1) A megyei önkormányzat működési költségvetése:

a) működési költségvetési bevételek mindösszesen: 713.849 ezer forint

b) működési költségvetési kiadások mindösszesen: 952.762 ezer forint

c) működési költségvetési egyenleg (hiány): -238.913 ezer forint

(2) A megyei önkormányzat felhalmozási költségvetése:

a) felhalmozási költségvetési bevételek mindösszesen: 128.999 ezer forint

b) felhalmozási költségvetési kiadások mindösszesen: 153.167 ezer forint

c) felhalmozási költségvetési egyenleg (hiány): -24.168 ezer forint ”

(2) A Rendelet 2. § (7) – (8) bekezdései helyébe a következő rendelkezések lépnek:

„(7) A közgyűlés a Hajdú-Bihar Megyei Önkormányzati Hivatal részére 249.555 ezer forint irányító szervi támogatást (intézményfinanszírozást) biztosít.

(8) A Közgyűlés a 2019. évi költségvetésben 60.335 ezer forint általános tartalékot, valamint 87.997 ezer forint céltartalékot különít el. A céltartalékból:

a) 1.121 ezer forint a jövőbeni európai uniós és hazai forrásból megvalósuló pályázatok önerejének forrását,

b) 14.847 ezer forint a CLUSTERS3 pályázat, 13.461 ezer forint a PURE COSMOS pályázat, 10.924 ezer forint a CitiEnGov pályázat, 17.396 ezer forint a Night Light pályázat, 7.299 ezer forint az OUR WAY pályázat, 13.734 ezer forint az EUREGA pályázat uniós támogatásának megelőlegezésére kapott visszatérítendő támogatás visszafizetését,

c) 676 ezer forint a CLUSTERS3 pályázat, 881 ezer forint a PURE COSMOS pályázat, 2.464 ezer forint a Night Light pályázat, 1.783 ezer forint az OUR WAY pályázat, 3.411 ezer forint az EUREGA pályázat hazai társfinanszírozásaként a következő években felmerülő kiadásainak fedezetét szolgálja.”

(3) A Rendelet 2. § (11) bekezdése helyébe a következő rendelkezés lép:

„(11) A Közgyűlés a 2019. évi költségvetésben 35.550 ezer forint működési célú támogatást állapít meg a rendelet 8. melléklete szerint.”

1. **§**

A Rendelet 3. § (1) bekezdése helyébe a következő rendelkezés lép:

„(1) A Közgyűlés az önkormányzat hivatalának 2019. évi költségvetési bevételeit 12.019 ezer forintban, költségvetési kiadásait 282.032 ezer forintban határozza meg. A költségvetés egyenlege 270.013 ezer forint hiány, amelyet 20.458 ezer forint maradvány igénybevételével, valamint 249.555 ezer forint irányító szervi támogatással finanszíroz a rendelet 3. melléklete szerint.”

**4. §**

1. A Rendelet 4. § (1) bekezdése helyébe a következő rendelkezés lép:

„(1) Az államháztartásról szóló törvény végrehajtásáról szóló 368/2011. (XII. 31.) Korm. rendelet (továbbiakban: Ávr.) 51. § (1) bekezdésében meghatározott rovatok terhére a költségvetési évben az önkormányzat esetében bruttó 2.266 ezer forint, az önkormányzati hivatal esetében bruttó 36.504 ezer forint összeghatárig vállalható kötelezettség.”

1. A Rendelet 4. § (7) bekezdése helyébe a következő rendelkezés lép:

„(7) A Közgyűlés a kitüntető díjak alapításáról és adományozásáról szóló 7/2016. (VI. 27.) önkormányzati rendeletével alapított, az egyéneknek és a közösségeknek adományozható kitüntető díjakhoz kapcsolódó pénzjutalom bruttó összegét díjazottanként a következő összegben állapítja meg:

1. Hajdú-Bihar Megye Önkormányzatának Bocskai István-díja 0 Ft/fő
2. Hajdú-Bihar Megye Önkormányzatának Kölcsey Ferenc-díja 50.000 Ft/fő
3. Hajdú-Bihar Megye Önkormányzatának Maróthi György-díja 50.000 Ft/fő
4. Hajdú-Bihar Megye Önkormányzatának Arany Sándor-díja 0 Ft/fő
5. Hajdú-Bihar Megye Önkormányzatának Kovács Pál-díja 50.000 Ft/fő
6. Hajdú-Bihar Megye Önkormányzatának

az Év Civil Szervezete díja 50.000 Ft/szervezet

1. Hajdú-Bihar Megye Önkormányzatának Emlékérme 100.000 Ft/fő.

A Közgyűlés az önkormányzat költségvetésében a b) pont vonatkozásában 4 fő részére, a c) és e) pont vonatkozásában 3 – 3 fő részére, az f) pont vonatkozásában két szervezet részére, míg a g) pont vonatkozásában egy fő részére biztosít fedezetet a vonatkozó adókkal, járulékokkal együtt.”

**5. §**

A Rendelet 1., 2., 3., 4., 5., 6., 7., 8., 9. melléklete helyébe, e rendelet 1., 2., 3., 4., 5., 6., 7., 8., 9. melléklete lép.

**6. §**

E rendelet a kihirdetést követő napon lép hatályba.

|  |  |
| --- | --- |
| **Dr. Dobi Csaba** | **Pajna Zoltán** |
| **jegyző** | **a megyei közgyűlés elnöke** |























**Bernáth László**

A zárt ülés megkezdése előtt szeretné megköszönni mind a Közgyűlés, mind a Hivatal részéről a Jogi, Ügyrendi és Társadalmi Kapcsolatok Bizottsága munkájához nyújtott segítséget. Véleménye szerint a bizottság jó munkát végzett, döntéseit konstruktívan hozta meg. Mindenkinek további sikereket kíván.

**9.57-kor megérkezik Antal Szabolcs.**

**Ménes Andrea**

Szintén megköszöni az apparátustól kapott segítséget a munkájához. Külön köszöni a Fejlesztési, Tervezési és Stratégiai Bizottság tagjainak munkáját, valamint a közgyűlés elnöke és alelnökei munkáját. Véleménye szerint sokkal szorosabbá vált a településekkel való kapcsolatuk a korábbi évekhez képest.

**Mohácsi László**

Gyorsan eltelt az öt év és most eljött a számvetés ideje. Hálával tartoznak az elmúlt időszakért, megőrizték becsületüket, tisztességüket, hűségüket, tartásukat. Olyan emberi kapcsolatok alakultak ki a közgyűlésben, mely véleménye szerint október 13-a után is élő lesz. A közgyűlés nem a politikai csatározások helyszíne volt, hanem a közjó érdekében tevékenykedett. Megköszöni a közgyűlés elnökének, a közgyűlés tagjainak, valamint a Hivatal munkatársainak az elmúlt öt év közös munkáját.

**Bódi Judit**

Az MSZP képviselőcsoport nevében megköszöni mindazoknak, akik segítették a munkájukat. Jó volt itt lenni, jó volt itt dolgozni. Kívánja, hogy aki ezt a munkát folytatja, az ugyanilyen légkörben folytassa továbbra is. Akik nem folytatják, azoknak jó egészséget és sikereket kíván.

**Tóth József**

Egyedüliként neki nincs frakciója, de szeretné megköszönni az elmúlt évek közös munkáját. Véleménye szerint a megyei önkormányzat az adott rendszeren belül mindig kihozta a maximumot abból, amit lehet.

**Pajna Zoltán**

Megköszöni a közgyűlés tagjainak és a Hivatal munkatársainak az elmúlt öt év közös munkáját.

A rájuk bízott feladatokat sikeresen megvalósították, sőt további feladatokat is bízhatnak a megyei önkormányzatokra. Jó hangulatban, konstruktívan tudtak együtt dolgozni. Szeretne minden közgyűlési tag számára egy kerámiából készült megye címert átadni, illetve egy csoportképet szeretnének készíteni.

**Pajna Zoltán**

10.20-kor zárt ülést rendel el.

A zárt ülésről külön jegyzőkönyv készül.

***Különfélék***

**Pajna Zoltán**

Megköszöni az ülésen való részvételt, az ülést 10.35-kor bezárja.

**Készült: Debrecen, 2019. október 8.**

|  |  |
| --- | --- |
| **Dr. Dobi Csaba**  **jegyző** | **Pajna Zoltán**  **a megyei közgyűlés elnöke** |